สำหรับความหมายอื่น ดูที่ โทมิโอกะ

**โทมิโอกะ** (ญี่ปุ่น: 富岡町; โรมาจิ: *Tomioka-machi*) เป็นเมืองที่ตั้งอยู่ในอำเภอฟูตาบะ จังหวัดฟูกูชิมะ ประเทศญี่ปุ่น มีขนาดพื้นที่ทั้งสิ้น 68.39 ตารางกิโลเมตร (26.41 ตารางไมล์) มีจำนวนประชากร ณ วันที่ 1 เมษายน ค.ศ. 2023 ประมาณ 1,315 คน เป็นเมืองหนึ่งที่ได้รับผลกระทบจากภัยพิบัตินิวเคลียร์ฟูกูชิมะแห่งที่หนึ่ง และแผ่นดินไหวและคลื่นสึนามิในโทโฮกุ ค.ศ. 2011

ภูมิศาสตร์
----------

ศาลาว่าการเมืองโทมิโอกะ
โทมิโอกะตั้งอยู่บนชายฝั่งมหาสมุทรแปซิฟิกทางตอนกลางของจังหวัดฟูกูชิมะ เป็นที่ตั้งของโรงไฟฟ้านิวเคลียร์ฟูกูชิมะแห่งที่หนึ่ง ซึ่งมีบริษัทไฟฟ้าโตเกียว (Tokyo Electric Power Company) เป็นเจ้าของ

เมืองโทมิโอกะแบ่งออกเป็นสองพื้นที่หลัก ทั้งสองพื้นที่นี้มีสถานีรถไฟตั้งอยู่ ทางใต้คือโทมิโอกะซึ่งเป็นพื้นที่หลัก ส่วนทางเหนือเป็นพื้นที่ที่อยู่บนเนินเขาคือ โยโนโมริ ซึ่งเป็นย่านที่เล็กกว่าและใหม่กว่า แม้ว่าทั้งสองพื้นที่จะอยู่ในเขตเทศบาลเดียวกัน แต่ระยะห่างทางกายภาพทำให้รู้สึกเหมือนเป็นคนละเมืองกัน

### เทศบาลข้างเคียง

* จังหวัดฟูกูชิมะ
	+ หมู่บ้านคาวาอูจิ
	+ เมืองนาราฮะ
	+ เมืองโอกูมะ

ประชากร
-------

จากข้อมูลการสำรวจสำมะโนประชากรของญี่ปุ่น จำนวนประชากรของโทมิโอกะค่อนข้างคงที่ และลดลงอย่างมากหลังจากเกิดภัยพิบัตินิวเคลียร์

ประวัติจำนวนประชากร| ปี | ประชากร | ±% |
| --- | --- | --- |
|  1920  | 8,290 | —     |
|  1930  | 8,141 | −1.8% |
|  1940  | 8,629 | +6.0% |
|  1950  | 12,913 | +49.6% |
|  1960  | 12,597 | −2.4% |
|  1970  | 11,614 | −7.8% |
|  1980  | 14,941 | +28.6% |
|  1990  | 15,861 | +6.2% |
|  2000  | 16,173 | +2.0% |
|  2010  | 15,996 | −1.1% |
|  2020  | 2,128 | −86.7% |

ประวัติ
-------

พื้นที่ที่เป็นโทมิโอกะในปัจจุบันเดิมทีเป็นส่วนหนึ่งของแคว้นมุตสึ มีการพบสุสานเนินฝังศพในยุคโคฟุงในพื้นที่แห่งนี้ ในช่วงยุคเอโดะ พื้นที่แห่งนี้เป็นส่วนหนึ่งของแคว้นศักดินาอิวากิไทระ แต่ใน ค.ศ. 1747 ได้ถูกแบ่งเป็นแคว้นศักดินาทานางูระ แคว้นศักดินาทาโกะ และดินแดนที่ปกครองโดยตรงภายใต้การปกครองของรัฐบาลโชกุนโทกูงาวะ

หลังการฟื้นฟูเมจิ ได้มีการประกาศใช้ระบบเทศบาลในวันที่ 1 เมษายน ค.ศ. 1889 หมู่บ้านโทมิโอกะได้รับการจัดตั้งขึ้นภายในอำเภอนาราฮะ จังหวัดฟูกูชิมะ ต่อมาอำเภอนาราฮะได้กลายเป็นอำเภอฟูตาบะในเดือนเมษายน ค.ศ. 1896 โทมิโอกะได้รับการยกฐานะเป็นเมืองเมื่อวันที่ 1 มีนาคม ค.ศ. 1900 และได้ผนวกเมืองฟูตาบะที่อยู่ข้างเคียงเข้ามาเป็นส่วนหนึ่งเมื่อวันที่ 31 มีนาคม ค.ศ. 1955

### แผ่นดินไหวและคลื่นสึนามิในโทโฮกุ ค.ศ. 2011

ดูเพิ่ม: ภัยพิบัตินิวเคลียร์ฟูกูชิมะแห่งที่หนึ่ง
โทมิโอกะได้รับผลกระทบอย่างรุนแรงจากภัยพิบัตินิวเคลียร์ฟูกูชิมะแห่งที่หนึ่ง และแผ่นดินไหวและคลื่นสึนามิในโทโฮกุ เมื่อวันที่ 11 มีนาคม ค.ศ. 2011 นอกจากได้รับความเสียหายจำนวนมากจากแผ่นดินไหวและสึนามิ (ซึ่งทำลายล้างบริเวณชายฝั่ง) ชาวเมืองก็ถูกอพยพจำนวนมากในเช้าวันที่ 12 มีนาคม เนื่องจากเมืองตั้งอยู่ในรัศมี 20 กิโลเมตรรอบโรงไฟฟ้านิวเคลียร์ฟูกูชิมะแห่งที่หนึ่งที่ได้รับความเสียหาย มีชายเพียงคนเดียว นาโอโตะ มัตสึมูระ ชาวนาข้าวรุ่นที่ 5 วัย 53 ปี (ในขณะนั้น) พร้อมสุนัขของเขา ปฏิเสธที่จะอพยพ และยังคงอยู่อาศัยที่นี่ต่อเพื่อให้อาหารสัตว์เลี้ยงและปศุสัตว์ที่ถูกทิ้งไว้ในละแวกบ้านของเขาด้วยเสบียงที่ได้รับบริจาคจากกลุ่มผู้สนับสนุน

เมื่อวันที่ 25 มีนาคม ค.ศ. 2013 รัฐบาลกลางได้ยกเลิกเขตอพยพทางนิวเคลียร์ในโทมิโอกะ และเมืองนี้ได้รับการจัดโซนใหม่เป็น 3 โซน แบ่งตามระดับรังสีที่แตกต่างกัน อย่างไรก็ตาม ผู้บริหารเมืองเลือกที่จะคงการอพยพไว้อย่างน้อยอีก 4 ปี เนื่องจากจำเป็นต้องสร้างโครงสร้างพื้นฐานที่เสียหายขึ้นใหม่ ในโซนที่มีระดับรังสีสูงสุด ผู้อยู่อาศัยจะไม่ได้รับอนุญาตให้กลับบ้านเป็นเวลาอย่างน้อย 5 ปี บุคคลอื่นที่ไม่ใช่ผู้อยู่อาศัยตามทะเบียนบ้านจะถูกห้ามไม่ให้เข้า โดยโซนนี้ครอบคลุมพื้นที่ทางตะวันออกเฉียงเหนือของเมือง และมีประชากรประมาณ 4,500 คน โซนใจกลางเมือง ซึ่งเคยมีผู้อยู่อาศัย 10,000 คน ถูกกำหนดให้เป็นโซนจำกัดที่อยู่อาศัย ซึ่งผู้อยู่อาศัยสามารถกลับมาได้ในเวลากลางวันแต่ต้องออกไปจากพื้นที่ในเวลากลางคืน โซนที่เหลือซึ่งครอบคลุมพื้นที่ทางตอนใต้ของโทมิโอกะ มีผู้อยู่อาศัยประมาณ 1,500 คน คาดว่าจะมีการยกเลิกการจำกัดการอยู่อาศัย

อย่างไรก็ตาม จากการสำรวจใน ค.ศ. 2013 ผู้อยู่อาศัยในเมืองราวร้อยละ 40 ตอบว่าพวกเขาตัดสินใจจะไม่กลับมา และอีกร้อยละ 43 ยังไม่ตัดสินใจ ทั้งนี้ เหตุผลสำคัญอยู่ที่ความกังวลเกี่ยวกับการได้รับรังสี, การสูญเสียเงินชดเชยจาก TEPCO หากพวกเขาตัดสินใจกลับ, และความไม่แน่นอนว่าพวกเขาจะสามารถหาเลี้ยงชีพในโทมิโอกะได้หรือไม่ ในวันที่ 1 เมษายน ค.ศ. 2017 คำสั่งอพยพถูกยกเลิกในพื้นที่ส่วนใหญ่ของเมือง ยกเว้นพื้นที่ทางตะวันออกเฉียงเหนือ ทำให้ผู้อยู่อาศัยจำนวนมากสามารถเดินทางกลับได้

ใน ค.ศ. 2023 ยังคงมีการปนเปื้อนในพื้นที่ที่เหลือของโทมิโอกะ ยกเว้นพื้นที่ 4 ตารางกิโลเมตรที่ได้รับการกำจัดการปนเปื้อนอย่างสมบูรณ์แล้วเมื่อวันที่ 2 เมษายน ค.ศ. 2023 พร้อมด้วยคำแถลงของฟูมิโอะ คิชิดะ นายกรัฐมนตรี ที่ให้คำมั่นว่าจะกำจัดการปนเปื้อนในพื้นที่ของเมืองได้ทั้งหมด

อ้างอิง
-------

1. ↑  "町長プロフィール" [โปรไฟล์นายกเทศมนตรีเมือง] (ภาษาญี่ปุ่น). สืบค้นเมื่อ 2023-05-26.
2. 1 2  "福島県の推計人口（令和5年4月1日現在）" [จำนวนประชากรโดยประมาณของจังหวัดฟูกูชิมะ (ณ วันที่ 1 เมษายน 2023)]. *จังหวัดฟูกูชิมะ* (ภาษาญี่ปุ่น). สืบค้นเมื่อ 2023-04-28.
3. ↑  Tomioka population statistics
4. ↑  Lah, Kyung (27 January 2012). "Resident defiant in Japan's exclusion zone". CNN. คลังข้อมูลเก่าเก็บจากแหล่งเดิมเมื่อ 2012-06-25. สืบค้นเมื่อ 29 March 2012.
5. ↑  "Lone farmer in no-go zone sticks to defiant existence". The Japan Times. 6 April 2012. สืบค้นเมื่อ 6 April 2012.
6. ↑  Kosuga, Tomo (11 March 2013). "Radioactive Man". Vice. สืบค้นเมื่อ 14 March 2013.
7. ↑  "Nuclear evacuation zone revised in Fukushima’s Tomioka เก็บถาวร 2017-04-27 ที่ เวย์แบ็กแมชชีน", *the Japan Times,* March 26, 2013.
8. ↑  Kageyama, Yuri "Fukushima residents unsure of return to no-go zone", *Yahoo news,* April 30, 2014.
9. ↑  "避難指示区域の解除について（平成29年3月13日更新）". Tomioka Town Hall. คลังข้อมูลเก่าเก็บจากแหล่งเดิมเมื่อ 2017-07-01. สืบค้นเมื่อ 2017-07-16.
10. ↑  "Small areas reopen near Fukushima Daiichi nuclear plant; few return". *Japan Today* (ภาษาอังกฤษ). สืบค้นเมื่อ 2023-04-02.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **โทมิโอกะ (จังหวัดฟูกูชิมะ)**

* เว็บไซต์ทางการ (ในภาษาญี่ปุ่น)

| * ด
* ค
* ก
 จังหวัดฟูกูชิมะ |
| --- |
| ฟูกูชิมะ (เมืองหลวง) |
| นครศูนย์กลาง | 
* ฟูกูชิมะ
* อิวากิ
* โคริยามะ

 | จังหวัดฟูกูชิมะ |
| นคร | 
* ไอซูวากามัตสึ
* ดาเตะ
* คิตากาตะ
* มินามิโซมะ
* โมโตมิยะ
* นิฮมมัตสึ
* ชิรากาวะ
* โซมะ
* ซูกางาวะ
* ทามูระ

 |
| เมืองและหมู่บ้านแบ่งตามอำเภอ | 
* อำเภออาดาจิ
	+ โอตามะ
* อำเภอดาเตะ
	+ คาวามาตะ
	+ โคโอริ
	+ คูนิมิ
* อำเภอฟูตาบะ
	+ ฟูตาบะ
	+ ฮิโรโนะ
	+ นามิเอะ
	+ นาราฮะ
	+ โอกูมะ
	+ โทมิโอกะ
	+ คัตสึราโอะ
	+ คาวาอูจิ
* อำเภอฮิงาชิชิรากาวะ
	+ ฮานาวะ
	+ ทานางูระ
	+ ยามัตสึริ
	+ ซาเมงาวะ
* อำเภออิชิกาวะ
	+ อาซากาวะ
	+ ฟูรูโดโนะ
	+ อิชิกาวะ
	+ ฮิราตะ
	+ ทามากาวะ
* อำเภออิวาเซะ
	+ คางามิอิชิ
	+ เท็งเอ
* อำเภอคาวานูมะ
	+ ไอซูบังเงะ
	+ ยาไนซุ
	+ ยูงาวะ
* อำเภอมินามิไอซุ
	+ มินามิไอซุ
	+ ชิโมโง
	+ ทาดามิ
	+ ฮิโนเอมาตะ
* อำเภอนิชิชิรากาวะ
	+ ยาบูกิ
	+ อิซูมิซากิ
	+ นากาจิมะ
	+ นิชิโง
* อำเภอโอนูมะ
	+ ไอซูมิซาโตะ
	+ คาเนยามะ
	+ มิชิมะ
	+ โชวะ
* อำเภอโซมะ
	+ ชินจิ
	+ อีตาเตะ
* อำเภอทามูระ
	+ มิฮารุ
	+ โอโนะ
* อำเภอยามะ
	+ บันได
	+ อินาวาชิโระ
	+ นิชิไอซุ
	+ คิตาชิโอบาระ

 |
| 
ภูมิภาค
ไอซุ
ฮามาโดริ
นากาโดริ
 |

| * ด
* ค
* ก
แผ่นดินไหวและคลื่นสึนามิในโทโฮกุ ค.ศ. 2011 |
| --- |
| 
* ผลสืบเนื่อง
* การตอบสนองด้านมนุษยธรรม

 |
| ธรณีวิทยา | 
* ร่องลึกบาดาลญี่ปุ่น
* แผ่นแปซิฟิก
* แผ่นอเมริกาเหนือ
* แผ่นโอค็อตสค์
* เกาะฮนชู
* คาบสมุทรโอชิกะ
* มหาสมุทรแปซิฟิก

 |
| พื้นที่ได้รับผลกระทบ | 

|  |  |  |  |  |  |  |  |
| --- | --- | --- | --- | --- | --- | --- | --- |
| พื้นที่เสียหายหนัก | 

|  |  |
| --- | --- |
| ฮกไกโด | 
จังหวัดฮกไกโด
กิ่งจังหวัดโอชิมะ
ฮาโกดาเตะ
 |
| โทโฮกุ | 
จังหวัดอิวาเตะ
คามาอิชิ
มิยาโกะ
โอฟูนาโตะ
โอตสึจิ
ริกูเซ็นตากาตะ
ยามาดะ
จังหวัดมิยางิ
ฮิงาชิมัตสึชิมะ
อิชิโนมากิ
เคเซ็นนูมะ
คูริฮาระ
นาโตริ
โอนางาวะ
เซ็นได
มินามิซันริกุ
ยามาโมโตะ
จังหวัดฟูกูชิมะ
อิวากิ
โอกูมะ
โซมะ
มินามิโซมะ
โทมิโอกะ
 |
| คันโต | 
จังหวัดอิบารากิ
ฮิตาจินากะ
อิตาโกะ
คาชิมะ
คิตะอิบารากิ
โออาไร
จังหวัดชิบะ
อาซาฮิ
โชชิ
อิจิฮาระ
อูรายาซุ
 |

 |

 |
| สาธารณูปโภคที่ได้รับผลกระทบ | 
* โรงกลั่นอิชิฮะระ
* เขื่อนฟุจินุมะ
* สายโออะไร-คะชิมะ
* ท่าอากาศยานเซ็นได
* โทโฮกุชิงกันเซ็ง
* สายโจบัง
	+ สถานีรถไฟชินชิ
	+ สถานีรถไฟโทะมิโอะกะ
* สายเซ็นเซะกิ
* สายคะเซ็นนุมะ

 |
| อุบัติภัยนิวเคลียร์ | 
* ภัยพิบัตินิวเคลียร์ฟูกูชิมะแห่งที่หนึ่ง
	+ โรงไฟฟ้านิวเคลียร์ฟูกูชิมะ 1
	+ ฟูกูชิมะ 50
* โรงไฟฟ้านิวเคลียร์ฟูกูชิมะ 2
* โรงไฟฟ้านิวเคลียร์โอะนะงะวะ
* โรงไฟฟ้านิวเคลียร์โทไก
* โรงไฟฟ้านิวเคลียร์รกกะโชะ

 |

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* VIAF

 |
| ประจำชาติ | 
* อิสราเอล
* สหรัฐ
* ญี่ปุ่น

 |
| ภูมิศาสตร์ | 
* มิวสิกเบรนซ์ พื้นที่

 |